Bejaardes in jongste plaasaanval gemartel – praag.co.za — 20 jaar jonk!
'n Polisiewoordvoerder het Woensdag die aanval bevestig, en gesê hulle ondersoek 'n saak van roof, aanranding met die doel om ernstig te beseer, en poging tot moord.
Hannes van der Merwe het Dinsdag 'n kilometer ver, in 'n erg beseerde toestand, gestrompel om hulp by die bure te ontbied. Die swart aanvallers het Van der Merwe met 'n byl aangerand en 'n strykyster gemartel.
Van der Merwe is Dinsdagoggend buite die huis deur drie gewapende swartes oorval en aangerand met 'n byl. Hy en sy vrou Annetjie (76) is daarna in die slaapkamer vasgebind.
Sy vrou het hulp per noodradio ontbied, maar is oor die kop geslaan waarna die radio uit die muur geruk en stukkend gegooi is, het sy buurvrou gesê. Die aanvallers het die bejaarde boer daarna met strykyster gemartel vir sy kluis se sleutels.
Die swartes het vuurwapens, ammunisie en ander waardevolle besittings geplunder en die eienaars se voertuigbande stukkend gesteek voor hulle op die vlug gelsaan het, sodat Van der Merwe moes loop om hulp te ontbied.
Die egpaar word tans in die Mediclinic in Brits behandel.
Skrywer praagGepubliseer op 21 Januarie 2015 Kategorieë Afrikaanse nuus, NuusSleutelwoord boere, etniese suiwering, plaasaanval, voedselsekerheid, volksmoord